Tedros Adhanom
Tedros Adhanom Ghebreyesus seu litteris Aethiopicis ቴዎድሮስ አድሓኖም ገብረኢየሱስ (anno 1965 natus Asmarae in urbe) est politicus Aethiopiae et medicus qui de malaria morbo praecipue eruditus est.

E populo Tigre ortus et in ea regione educatus quae denuo Erythraeam constituit, Tedros Adhanom alumnus est universitatis Asmarensis ubi biologiae studuit. Recentius studia immunologica et salutis publicae persecutus est in Anglia apud scholam hygienae medicinaeque tropicalis Londiniensem et universitatem Nottinghamiensem, ubi gradum doctoris anno 2000 meruit propter dissertationem Anglice scriptam The effects of dams on malaria transmission in Tigray Region, northern Ethiopia, and appropriate control measures.

Ab anno 2001 in regione Tigray Aethiopiae operam dedit, sed mense Octobri 2005 minister a valetudine iuxta regimen Aethiopicum factus est, primo ministro Meles Zenawi. Mense Novembri 2012 sub primo ministro Hailemariam Desalegn minister a rebus externis promotus, anno 2017 rector ordinis sanitarii mundialis electus est.

Bibliographia 

 Donald G. McNeil, Nick Cumming-Bruce, "W.H.O. Elects Ethiopia’s Tedros as First Director General From Africa" in New York Times (23 Maii 2017)

Nexus externi 

 De Tedros Adhanom apud regimen Aethiopicum

Nati 1965
Homines vivi
Incolae Erythraeae
Politici internationales
Medici Aethiopiae
Alumni Universitatis Asmarensis
Alumni Scholae Hygienae Medicinaeque Tropicalis Londiniensis
Alumni Universitatis Nottinghamiensis
Politici Aethiopiae